

**АЛГОРИТЪМ ЗА ДЕЙСТВИЕ ПРИ СЛУЧАЙ НА COVID-19 В ОБРАЗОВАТЕЛНА ИНСТИТУЦИЯ**

1. **ДЕЙСТВИЯ, КОИТО СЕ ПРЕДПРИЕМАТ ВЕДНАГА ОТ ДИРЕКТОРИТЕ НА ОБРАЗОВАТЕЛНИ ИНСТИТУЦИИ ПРИ СЪОБЩЕН СЛУЧАЙ НА УЧЕНИК/ДЕТЕ С COVID-19 СА:**
2. Ученикът/детето с положителен резултат за COVID-19 н**езабавно** се освобождава и се извежда от образователната институция за поставяне под домашна карантина.
3. **Освобождават се и се поставят под домашна карантина лицата**, били в продължителен контакт със заразения ученик/дете:

* 2 дни преди появата на оплаквания

или

* 2 дни преди вземането на проба за изследване по метода PCR при безсимптомно носителство.

1. **Контактни от първи ред,** подлежащи на карантиниране са:

* **ученици от същата паралелка/деца от групата** –

Контактната паралелка се поставя под домашна карантина за срок, разпореден с действащата към момента Наредба на Министъра на здравеопазването и преминава на обучение от разстояние в електронна среда;

* **класният ръководител** в начален етап на основно образование;
* **учители и друг персонал**, осъществили незащитен контакт със заразеното лице (на разстояние по-малко от 2 м и за повече от 15 минути) без носене на защитна маска за лице;
* **други ученици/деца**, осъществили незащитен контакт със заразеното лице (на разстояние по-малко от 2 м и за повече от 15 минути) без носене на защитна маска за лице.

1. След освобождаване на заразеното лице се извършва продължително проветряване, влажно почистване и крайна дезинфекция на повърхностите в класните стаи и помещенията, в които е имало контакт лицето в последните 48 часа.

След това класните стаи и другите помещения може да се използват за учебни занятия или други цели, без да е необходимо прекъсване на учебния процес в тях.

1. Директорът на **образователната институция уведомява веднага по телефон Столична РЗИ за случая, предава информация за предприетите от него мерки и** предоставя по електронна поща списък с учениците/децата и учителите, които са били в контакт с данни по предоставеното приложение.
2. **ДЕЙСТВИЯ, КОИТО СЕ ПРЕДПРИЕМАТ ПРИ ПОТВЪРДЕН СЛУЧАЙ НА COVID-19 ПРИ УЧИТЕЛ ОТ ОБРАЗОВАТЕЛНА ИНСТИТУЦИЯ.**
3. Инфектираното/болното лице информира директора на образователната институция.
4. Болният/инфектираният се освобождава и поставя под домашна карантина за срок, съобразен с действащата към момента Наредба на Министъра на здравеопазването.
5. **Под домашна карантина се поставят контактните лица от първи ред**, били в продължителен необезопасен контакт със заразеното лице:

* 2 дни преди появата на оплаквания

или

* 2 дни преди вземането на проба за изследване по метода PCR при безсимптомно носителство.

1. **Контактни** **лица от първи ред са**:

* **учениците от паралелката в начален курс**, на които учителят е класен ръководител/децата от обслужваната група на детската градина;

Паралелката преминава на дистанционно обучение за срок, разпореден с действащата към момента Наредба на Министъра на здравеопазването;

* **учители и друг персонал**, осъществили незащитен контакт със заразеното лице на разстояние по-малко от 2 м и за повече от 15 минути (без носене на защитна маска за лице), се **поставят под домашна карантина за срок разпореден с действащата към момента Наредба на Министъра на здравеопазването;**
* **други ученици/деца**, осъществили незащитен контакт със заразеното лице на разстояние по-малко от 2 м и за повече от 15 минути (без носене на защитна маска за лице) се **поставят под домашна карантина за срок разпореден с действащата към момента Наредба на Министъра на здравеопазването**.

1. Извършва се продължително проветряване, влажно почистване и крайна дезинфекция на повърхностите в класните стаи и помещенията, до които е имало контакт лицето в последните 48 часа, след което класните стаи и другите помещения може да се използват за учебни занятия или други цели.
2. Директорът на образователната институция **уведомява веднага по телефон Столична РЗИ за случая, предава информация за предприетите от него мерки и** предоставя по електронна поща списък с учениците/децата и учителите, които са били в контакт с данни по предоставеното приложение.
3. **ДЕЙСТВИЯ, КОИТО СЕ ПРЕДПРИЕМАТ ПРИ ПОТВЪРДЕН СЛУЧАЙ НА COVID-19 ПРИ ДРУГ ПРЕДСТАВИТЕЛ НА ПЕРСОНАЛА НА ОБРАЗОВАТЕЛНАТА ИНСТИТУЦИЯ.**
4. Инфектираното/болното лице информира директора на **образователната институция.**
5. Болният/инфектираният се освобождава и се поставя под домашна карантина за срок, съобразен с действащата към момента Наредба на Министъра на здравеопазването.
6. **Под домашна карантина се поставят контактните лица от първи ред**, били в продължителен необезопасен контакт със заразеното лице:

* 2 дни преди поява на симптомите

или

* 2 дни преди вземането на проба за изследване по метода PCR при безсимптомно носителство.

1. Извършва се продължително проветряване, влажно почистване и крайна дезинфекция на повърхностите в помещенията, до които е имало контакт лицето в последните 48 часа.
2. Директорът на **образователната институция уведомява веднага по телефон Столична РЗИ за случая, предава информация за предприетите от него мерки и** предоставя по електронна поща списък с учениците/децата и учителите, които са били в контакт с данни по предоставеното приложение.

**ЗАБЕЛЕЖКА:**

Мерките за освобождаване и извеждане спрямо болни и инфектирани лица се **предприемат от директорите на образователните институции незабавно,** след получаване на информация за носител или болен от коронавирусна инфекция по дадения алгоритъм.

Родители и настойници се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар.

Всички контактни лица се инструктират за провеждане на наблюдение от ОПЛ по време на домашната карантина за поява на клинични симптоми.

**Директорите на образователни институции предприемат посочените по-горе мерки, без да изчакват предписание или указания от Столична РЗИ.**

СРЗИ извършва епидемиологично проучване с цел оценка на риска от разпространение на инфекцията, което в усложнената обстановка с голям брой случаи може да се забави, а своевременно приложените мерки гарантират ефективност. Предписание може да бъде издадено в по-късен срок със задна дата.